
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 34 

27 Φεβρουάριου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 18 

Τροποποίηση διατάξεων του καταστατικού του Τομέα 
Προνοίας Προσωπικού Ο.Λ.Θ. Α.Ε. του ΤΑΠΙΤ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 7 του ν. 4074/1960 
(Α 99) σε συνδυασμό με τις διατάξεις του άρθρου 104 
του ν. 3655/2008 (Α 58). 

2. Την υπ’ αριθμ. ΥΔ1/10.3.2004 (Β 513) απόφαση του 
Πρωθυπουργού με την οποία μεταβλήθηκε ο τίτλος του 
Υπουργείου Εργασίας και Κοινωνικών Ασφαλίσεων σε 
Υπουργείο Απασχόλησης και Κοινωνικής Προστασίας 
(άρθρο 1 εδάφ. α). 

3. Τις διατάξεις των άρθρων 48, 51, 52 και 90 του 
«Κώδικα νομοθεσίας για την Κυβέρνηση και τα κυβερ¬ 
νητικά όργανα» που κυρώθηκε με το άρθρο πρώτο του 
π.δ/τος 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (ΦΕΚ Α 98) και 
του π.δ/τος 206/2007 «Διορισμός Υπουργών και Υφυ¬ 
πουργών» (ΦΕΚ Α 232). 

4. Τις διατάξεις του άρθρου 71 παράγραφοι 2 και 3 
του ν. 2084/1992. 

5. Τη γνώμη του πρώην Ταμείου Προνοίας Προσωπικού 
Οργανισμού Λιμένος Θεσσαλονίκης όπως διατυπώθηκε 
στο υπ’ αριθμ. 19/24.5.2005 (θέμα Ιο) πρακτικό του Διοι¬ 
κητικού Συμβουλίου. 

6. Τη γνώμη του Συμβουλίου Κοινωνικής Ασφάλισης 
του Α. Κλιμακίου, που διατυπώθηκε κατά τις 1η και 21η 
συνεδριάσεις στις 19.1.2006 και 28.9.2006 αντίστοιχα. 

7. Την από Ιούλιο 2006 Αναλογιστική μελέτη που συ¬ 
ντάχθηκε από την Δ/νση Αναλογιστικών Μελετών του 
Υπουργείου μας. 

8. Το γεγονός ότι από το διάταγμα αυτό δεν προκα- 
λείται δαπάνη σε βάρος του κρατικού προϋπολογισμού 
ούτε και του προϋπολογισμού του πρώην Ταμείου και 
νυν Τομέα Προνοίας Προσωπικού Οργανισμού Λιμένος 
Θεσσαλονίκης του ΤΑΠΙΤ. 

9. Τις υπ’ αριθμ. 184/2006 και 90/2007 γνωμοδοτήσεις 
του ΣΤΕ μετά από πρόταση της Υπουργού Απασχόλη¬ 
σης και Κοιν. Προστασίας, αποφασίζουμε: 


Άρθρο μόνο 

Στο π.δ/γμα 142/1996 (Α 109), όπως τροποποιήθηκε με 
το π.δ/γμα 240/2003 (Α 215), επέρχονται οι εξής τρο¬ 
ποποιήσεις: 

α. Στο τέλος της παρ. 2 του άρθρου 2 προστίθεται 
εδάφιο ε ως εξής: «Οι υπάλληλοι του πρώην ΟΛΘ που 
μετά την μετατροπή μετετάγησαν σε άλλες υπηρεσίες 
και διατήρησαν το ασφαλιστικό καθεστώς που είχαν 
στην υπηρεσία της ΟΛΘ Α.Ε.». 

β. Στο τέλος του άρθρου 2 προστίθεται παράγραφος 
4 ως εξής: «4. Οι εισφορές των ασφαλισμένων καθώς και 
του εργοδότη υπολογίζονται σε ολόκληρο το ποσό των 
συντάξιμων αποδοχών του υπαλλήλου και όχι στις μει¬ 
ωμένες αποδοχές που λαμβάνει για διάφορους λόγους, 
όπως αργία, διαθεσιμότητα, απεργία. Στις πλήρεις δε 
αυτές αποδοχές όπως καθορίζονται από τις διατάζεις 
του άρθρου 17 θα υπολογίζονται και οι ασφαλιστικές 
παροχές». 

γ. Στο π.δ/γμα 142/1996 όπως τροποποιήθηκε με το 
π.δ/γμα 240/2003 προστίθεται νέο άρθρο που έχει ως 
εξής: 

Άρθρο 25 

ΓΕΝΙΚΟΙ ΔΙΕΥΘΥΝΤΕΣ ΕΙΣΦΟΡΕΣ-ΠΑΡΟΧΕΣ 

Α) ΕΙΣΦΟΡΕΣ 

Στη περίπτωση που οι Γενικοί Δ/ντές της ΟΛΘ Α.Ε. 
προέρχονται από το προσωπικό της εταιρείας, ως απο¬ 
δοχές επί των οποίων υπολογίζονται οι εισφορές, θεω¬ 
ρούνται οι αποδοχές επί των οποίων θα ενεργούνταν 
οι κρατήσεις ως εάν ήταν διευθυντές με το βασικό 
μισθό, το επίδομα χρόνου υπηρεσίας που αντιστοιχούν 
στα χρόνια υπηρεσίας τους και τα λοιπά επιδόματα 
που θα τους καταβάλλονταν σύμφωνα με την εκάστοτε 
ισχύουσα Συλλογική Σύμβαση Εργασίας. Κατά τα λοιπά 
εφαρμόζονται οι διατάξεις του άρθρου 13 Ια του κα¬ 
ταστατικού όπως αυτές κάθε φορά ισχύουν. Οι τυχόν 
επιπλέον εισφορές που έχουν καταβληθεί στο ταμείο 
δεν αναζητούνται. 

Β) ΠΑΡΟΧΕΣ 

Στη περίπτωση που οι Γενικοί Δ/ντές της ΟΛΘ Α.Ε 
προέρχονται από το προσωπικό της εταιρείας, ως μη¬ 
νιαίες αποδοχές για την χορήγηση του εφάπαξ βοη¬ 
θήματος νοούνται ο μέσος όρος των βασικών μισθών 

και των επιδομάτων χρόνου υπηρεσίας που αντιστοι¬ 
χούν στα χρόνια υπηρεσίας τους, συμπεριλαμβανομέ¬ 
νων και των αντιστοίχων ποσών των δώρων εορτών 
και αδείας που θα ελάμβαναν ως εάν ήταν υπάλληλοι 
της εταιρείας, τους τελευταίους δώδεκα μήνες πριν 
από την έξοδο τους από την υπηρεσία σύμφωνα με 
την εκάστοτε ισχύουσα Συλλογική Σύμβαση Εργασίας. 
Κατά τα λοιπά εφαρμόζονται οι διατάξεις του άρθρου 
17 παράγραφοι 4 και 6 του καταστατικού όπως αυτές 
κάθε φορά ισχύουν». 


Στην Υπουργό Απασχόλησης και Κοινωνικής Προστα¬ 
σίας αναθέτουμε την δημοσίευση και εκτέλεση του πα¬ 
ρόντος διατάγματος. 

Αθήνα, 18 Φεβρουάριου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Η ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΦΑΝΗ ΠΑΛΛΗ - ΠΕΤΡΑΛΙΑ 

